West Virginia Homeland Security Masters & PhD Degree Programs 2019+
West Virginia PhD & Master's Degree in Homeland Security Programs
Popular Homeland Security Degrees in West Virginia
Master of Arts in Intelligence Studies American Public University AM
Master of Arts in Intelligence Studies American Military University AM
Find 13 Top Homeland Security Degrees in West Virginia Here:
Doctor of Criminal Justice - Homeland Security Doctor of Business Administration - Homeland Security - Leadership & Policy Doctor of Philosophy in Business Administration - Homeland Security - Leadership & Policy MPA Homeland Security Master of Business Administration - Homeland Security
Master of Arts in Intelligence Studies Graduate Certificate in National Security Studies Master of Arts in Homeland Security Graduate Certificate in Air Warfare Master of Arts in National Security Studies
Master of Arts in Intelligence Studies Master of Arts in Homeland Security Master of Arts in National Security Studies Wayde van Niekerk het by die huidige IAAF Atletiek Wêreldkampioenskappe in Londen ongetwyfeld gewys dat hy die beste baanatleet is wat die land nog opgelewer het toe die 400m gewen het in ‘n tyd van 43.98 sek. Sowat 15m voor die eindstreep het hy reeds ontspan om die mededingende veld gemaklik te klop.
Van Niekerk het verlede jaar ook in hierdie nommer by die Olimpiese spele in Rio die goue medalje in wêreldrekordtyd gewen. Onlangs het hy ‘n 300m wedloop by die Golden Spike in Ostrova, Tsjeggiese Republiek, in 30.81 sek. gewen, terwyl hy tans ook in wêreldklas in die 200m meeding.
Kennisgeweing van volksvergadering
Die Geloftevolk Koördineringskomitee (GKK) het bekend gemaak dat die “9de Volksvergadering van die Geloftvolk van SA” gehou word op 7-8 Oktober 2017 te Dankbaar CVO Skool, Bloemfontein. Die tema van die vergadering is: Miga 6:2b Want die Here het ‘n twis met sy volk en sal met Israel ‘n regsgeding hou.
In ‘n mediaverklaring sê die GKK die “Geloftevolk is daardie volk wat gebonde is aan ons hemelse Vader by wyse van die Skrifte en gekenmerk word deur ons geskiedenis, vernaamlik deur die geloftes wat sedert volksplanting tot stand gekom het: Die Geloftes van: Jan Van Riebeeck , Bloedrivier  en Paardekraal . Ons is vanaf die begin die Geloftevolk.” Vir die korrekte weergawes van die geloftes, besoek: www.volksvergadering.co.za/geloftes.php
Die uitvoerende hoof van Maroela Media Susan Lombaard het 'n insiggewende verslag op die Internet gepubliseer oor Afrikaanse leserstalle, wat in die eerste plek daarop dui dat die Afrikaanse lesersmark die afgelope jaar aansienlik gegroei het. Dit is hoofsaaklik omrede daar 'n groeiende verskuiwing was van Afrikaanse lesers van die gedrukte media na Afrikaanse digitale platforms.
Sy sê in haar verslag: “Indien mens in isolasie na die nuutste ABC-sirkulasiesyfers vir Afrikaanse gedrukte media kyk, sien jy dat die sirkulasiesyfers van koerante en tydskrifte onrusbarend vinnig val, met koerante wat 'n daling van 9% toon. Neem jy egter digitale syfers van dieselfde publikasies ook in oënskou, is die prentjie vir Afrikaans uiters positief.” Lombaard wys daarop dat die tendens is dat Afrikaanse gedrukte media vir hulself digitale modelle skep, wat i.t.v. inkomste opmaak vir die verkiese van die gedrukte media.
Terselfdertyd het Maroela Media, met ‘n gemiddelde maandelikse unieke leserstal van 1 416 445 vir die eerste kwartaal vanjaar, ook geskep uit die lesers wat Afrikaanse media verlaat het. Daar het dus 'n kruisbeweging van Afrikaanse lesers na verskillende digitale digitale platforms plaasgevind, met terselfdertyd nuwe Afrikaanse digitale lesers wat bygekom het. Die somtotaal is dat daar meer Afrikaanse lesers is as ooit.
Vir die volledige verslag van Lombaard, volg hierdie skakel.
Die 11de uitgawe van die Afrikaanse Woordelys en Spelreëls (AWS) is op 3 Augustus 2017 bekendgestel – 100 jaar nadat vir Afrikaans hierdie standaardnaslaanbron vir spelling en skryfwyse die lig gesien het. Die jongste uitgawe is saamgestel deur die Taalkommissie van die SA Akademie vir Wetenskap en Kuns, terwyl dit uitgegee is deur NB-Uitgewers onder die Pharos-handelsmerk.
Die 2017 AWS sluit talle nuwe woorde in wat die tydsgees en breër Afrikaanse taalgemeenskap weerspieël. Reëls is ook verander en vereenvoudig om Afrikaanse spelling en skryfwyse meer sistematies en dus makliker te maak. “Afrikaans is ’n dinamiese taal wat deurlopend ontwikkel en die jongste AWS is ’n opwindende, lewende bewys hiervan,” sê prof. Gerhard van Huyssteen, voorsitter van die Taalkommissie.
Onder die nuwe toevoegings tot die 2017-AWS tel woorde wat te make het met tegnologiese ontwikkelinge, soos googleloer, hommeltuig, meem, warsender, antispioenware, selfie en skermgreep; woorde wat ontwikkeling in die samelewing weerspieël, soos bewarea, BRICS-land of Bricsland, bystanddood en hidrobreking. Leenwoorde of nuutskeppings waarvoor daar nie Afrikaanse woorde is nie, soos brownie, Chanoeka, muffin, nurk (die geluid wat seekoeie maak), venue en flop is ook ingevoeg. Voorts is heelwat nuwe woorde uit gebruiksvariëteite van Afrikaans, soos sg. Kaapse Afrikaans en Oranjerivier-Afrikaans ook opgeneem, bv. antie, dhaltjie, gangster en poenankies (oulik).
Die nuwe AWS is volledig omgeskakel in digitale formaat, met behulp van Pharos Woordeboeke, Tswane DJe en die Sentrum vir Tekstegnologie (CTexT) van die Noordwes-Universiteit.
Vir meer besonderhede, volg hierdie skakel.
Pick n Pay open aanlyn sentrum
In opvolging van 'n eerste toegewyde aanlyn verspreidingsentrum in Kaapstad, het Pick n Pay nou 'n tweede sodanige sentrum in Gauteng geopen. Dit blyk dat Pick n Pay, wat pas swakker finansiële resultate getoon het, in die toekoms sy aanlyn-bestellingsdiens aansienlik wil uitbrei met die geloof dat dit vir klante beter is om hul ware direk en in korter tyd van die aanlyn-sentrum te ontvang as om dit via supermarkte te koop. Volgens Pick n Pay verseker dit veral varser produkte. Vir die toekoms beplan Pick n Pay 'n nuwe aanlyn webwerf en 'n opgegradeerde weergawe van die Pick n Pay mobiele toep.
Wyn- en kosfees in Bloem
Die Hotelskool van die SUT bied 23-25 Augustus 2017 die jaarlikse Fiesta del Vino voedsel- en wynfees op hul perseel in Bloemfontein aan. Teen 'n koste van R200 per kop word bied 25 verskillende wynkelders op 23 en 24 Augustus hul produkte aan, tesame met allerlei versnaperinge. Daar sal ook 'n wynwinkel en bistro-restaurant beskikbaar wees.
Op 25 Augustus word @ R350 per kop 'n vyfgang dinee met wyn aangebied onder die tema Fusion Fiesta – Eat to the beat. Die kunstenaar Jacobus Silwer sal ook by die geleentheid optree.
VF Plus oor Bell Pottinger en WMK
In 'n mediaverklaring sê die VF Plus: “Al is daar bewyse dat Bell Pottinger narratiewe soos ‘wit monopolie-kapitaal’ (WMK) geskep het en selfs daaroor om verskoning gevra het, misbruik die ANC dit nogtans om wittes die skuld te gee vir die ekonomiese krisis in die land en die skade wat aangerig word weens regstellende aksie (RA) en swart ekonomiese bemagtiging (SEB). Terwyl swartmense lank reeds deur RA en SEB bevoordeel word ten koste van wittes, het die woord wit monopolie-kapitaal nou ongelukkig ŉ populistiese narratief geword.
“Die oogmerk hiermee was om verdeling te skep om te verseker dat persone en faksies in die ANC in beheer bly van die magshefbome om toegang tot die staatsbeursie te verkry en om die aandag af te lei van die staatstroping. Dit rig enorme skade aan, nie net wat rasseverhoudinge in die land aanbetref nie, maar dit stuur ook ŉ negatiewe boodskap aan enige voornemende wit belegger in Suid-Afrika.”
Met haar deelname aan die projek The Freedom Challenge vestig Lize Winckler aandag op die toenemende verskynsel van mensehandel in die wêreld sowel as in Suid-Afrika. Dit blyk dat daar tans nagenoeg 46 miljoen mense wêreldwyd vasgevang is in mensehandel as die moderne vorm van slawerny.
Sowat 80% hiervan is vroue, terwyl nagenoeg 50% van hierdie mense tussen 5 en 15 jaar oud is, met die meeste meisies tussen 12 en 15 jaar. Van hierdie totaal word slegs 2% ooit gered, terwyl navorsing ook die jammerlike feit toon dat tot 96% van persone in mensehandel weer daarna terugkeer omdat hulle nie beter vooruitsigte sien nie.
In Suid-Afrika is daar ongeveer 248 000 mense vasgevang in een of ander vorm van mensehandel. Winckler doen 'n beroep op Suid-Afrikaners om absoluut wakker en paraat te wees teen enige manifestasie van mensehandel wat t.o.v. jou kinders mag kop uitsteek, bv. bedenklike verhoudinge, kontak met vreemdelinge, Internet-verhoudings, gedrag te midde van verbrokkelde gesinne, die effek van vaderlose huishoudings, ens. Sy sê effektiewe tweerigting kommunikasie tussen ouers en tienerkinders is 'n voorvereiste.
In Bloemfontein was bv. onlangs die geval van 'n tienermeisie wat deur 'n groep Nigeriese dwelmsmouse verkrag is omdat sy nie die koste van haar dwelms betyds kon betaal nie. Hulle het haar ook gevange gehou en ‘n losprys van haar pa geëis. Laasgenoemde het die Polisie gekontak, wat op die sindikaat toegeslaan het en die meisie bevry het.
Land in afwagting op geheime stemming of nie